## Odluka o izmjenama i dopunama Odluke o općinskim porezima Općine Kneževi Vinogradi

### NN 119/2014 (7.10.2014.), Odluka o izmjenama i dopunama Odluke o općinskim porezima Općine Kneževi Vinogradi

OPĆINA KNEŽEVI VINOGRADI

2244

Na temelju članka 30.Zakona o financiranju lokalne i područne (regionalne) samouprave (»Narodne novine« br. 117/93., 69/97., 33/00., 73/00, 127/00, 59/01, 107/01, 117/01, 150/02, 147/03, 132/06, 26/07) i članka 32. Statuta Općine Kneževi Vinogradi (»Službeni glasnik« 3/13) Općinsko vijeće Općine Kneževi Vinogradi na svojoj 11. sjednici održanoj 18. 9. 2014. godine donijelo je

ODLUKU

O IZMJENAMA I DOPUNAMA ODLUKE O OPĆINSKIM POREZIMA

Članak 1.

U Odluci o općinskim porezima (»Službeni glasnik« 6/06, 8/09 2/11) mijenjaju se odredbe Poreza na kuće za odmor, odnosno članci: 9, 10, 11, 12, 13, te dodaje članak 14:

»Članak 9.

Porez na kuće za odmor plaćaju pravne i fizičke osobe koje su vlasnici kuća za odmor koje se nalaze na području općine Kneževi Vinogradi.

Članak 10.

Kućom za odmor smatra se svaka zgrada, dio zgrade ili stana koji se koristi privremeno ili sezonski.

Kućom za odmor u smislu ove Odluke ne smatraju se gospodarske zgrade koje služe za smještaj poljoprivrednih strojeva, oruđa, alata i drugih stvari namijenjenih poljoprivrednoj proizvodnji.

Članak 11.

Porez na kuće za odmor plaća se u visini 10,00 kn po jednom četvornom metru korisne površine kuće za odmor.

Porez na kuće za odmor plaća se godišnje, a u roku od 15 dana od dostave rješenja o utvrđivanju poreza.

Članak 12.

Obveznik poreza na kuće za odmor dužan je Općini Kneževi Vinogradi dostaviti podatke koji se odnose na mjesto gdje se ti objekti nalaze, o korisnoj površini objekta, te druge podatke potrebite za razrez poreza najkasnije do 31. ožujka godine za koju se utvrđuje porez ili u roku od 15 dana od kad je nastala promjena.

Članak 13.

Porez na kuće za odmor ne plaća se:

– na kuće za odmor koje se ne mogu koristiti zbog ratnih razaranja i prirodnih nepogoda (poplava, požara, potresa), te zbog starosti i trošnosti.

– na kuće za odmor u kojima su smješteni prognanici i izbjeglice,

– na vinogradarske kućice čija površina nije veća od 16 m2,

– na kuće za odmor – stambene objekte koji se za stanovanje koriste povremeno unutar građevinskog područja, a čiji vlasnici prebivaju i stvarno borave na području Općine Kneževi Vinogradi.

Članak 14.

U postupku dokazivanja statusa kuće za odmor, kao i prebivanja, te stvarnog boravka na području općine Kneževi Vinogradi, osim osobne iskaznice uzimat će se u obzir i sljedeća dokumentacija i dokazi: mjesto i vrijeme nastanka troška el. energije, te mjesečni iznosi električne energije, vode, telefona, dokaz o plaćanju tv pretplate, potvrda o zasnovanom radnom odnosu, troškovi prijevoza na posao, dokaz o pohađanju osnovne škole djece, izjava svjedoka, očitovanja mjesnog odbora, očevid i drugi raspoloživi dokazi.

Izjava svjedoka u postupku dokazivanja ne može biti jedini dokaz.

U slučaju da vlasnik kuće za odmor ne dostavi Općini podatke o kući za odmor, površinu kuće koja podliježe porezu utvrđuje izmjerom ovlaštena osoba Općine Kneževi Vinogradi.

Ukoliko vlasnik kuće za odmor ne dozvoli izmjeru kuće ovlaštenoj osobi Općine, površinu koja podliježe oporezivanju ovlaštena osoba Općine utvrdit će množenjem tlocrtnih dimenzija kuće za odmor sa brojem etaža.«

Članak 2.

Ova Odluka o izmjenama Odluke o općinskim porezima stupa na snagu osmog dana od dana objave u Službenom glasniku Općine Kneževi Vinogradi.

Klasa: 415-01/14-01/8
Urbroj: 2100/06-01-01/1-14-01
Kneževi Vinogradi, 18. rujna 2014.

Predsjednik
Općinskog vijeća
Franja Bukta, v. r.

119 07.10.2014 Odluka o izmjenama i dopunama Odluke o općinskim porezima Općine Kneževi Vinogradi

119 07.10.2014 Odluka o izmjenama i dopunama Odluke o općinskim porezima Općine Kneževi Vinogradi

Odluka, NN 119/2014-2244